དམུ་རྫིངས་གསོ་བའི་ལེའུ་སྟེ་བཅུ་པ་རྫོགས་སོ། དེ་ནས་གཅིན་སྙི་བའི་ནད་གསོ་བ་བཤད་པར་བྱ་སྟེ། ཁ་ཟས་
མི་འཕྲོད་པ་ཟོས་པ་དང་། འདུག་ཉལ་ལ་སོགས་པ་གནས་པའི་ཉེས་པ་ལས། གཅིན་སྙི་བའི་ནད་རྣམ་པ་ཉི་ཤུ་
འབྱུང་བར་བཤད་དེ། དེ་ཡང་གཅིན་སྙི་བའི་ནད་དུ་གྱུར་གཅིན་སྙི་པའི་ནད་ཡིན་ནོ་ཞེས་དྲང་སྲོང་ཐུབ་པ་རྣམས་ཀྱིས་
གསུངས་སོ། གཅིན་སྙི་བའི་ནད་དེས་ཐོག་མར་འདེབས་པའི་མཚན་མ་ནི། སོ་ལ་སོགས་པ་ཤིན་ཏུ་དྲི་མ་ཆེ་བར་
འགྱུར་བ་དང་། རྐང་ལག་ཚ་བ་དང་། ལུས་ཀྱི་མདོག་དམར་པོར་གྱུར་པ་དང་། སྐོམ་དད་ཆེ་བ་དང་། ཁར་མངར་
བ་བྲོ་བ་རྣམས་ཡིན་ནོ། དེ་ལ་བད་ཀན་ལས་གྱུར་པའི་གཅིན་སྙི་བའི་ནད་ཀྱི་མིང་ནི། ཆུ་འདྲ་བ་ཞེས་བྱ་བ་དང་བུ་རམ་
ཤིང་གི་ཁུ་བ་དང་འདྲ་བ་དང་། ཆང་འདྲ་བ་དང་། འབྲས་ཕྱེ་འདྲ་བ་དང་། ཕྱེ་མ་འདྲ་བ་དང་བསྐ་བ་དང་། འབྲེད་བ་
དང་། ལན་ཚྭ་འདྲ་བ་དང་། དབུ་བ་འདྲ་བ་དང་། ཁུ་ཆུ་འདྲ་བ་ཞེས་བྱ་བ་དང་རྣམ་པ་བཅུའོ། མཁྲིས་པ་ལས་གྱུར་
པའི་གཅིན་སྙི་བའི་ནད་ཀྱི་མིང་ནི་ལྗང་སེར་ཞེས་བྱ་བ་དང་། སྔོན་པོ་དང་། བཙོད་ཁ་དང་། ཐལ་ཁ་དང་། ཁྲག་འདྲ་
བ་དང་། སྐྱུར་བ་ཚོས་པ་ཞེས་བྱ་བ་དང་རྣམ་པ་དྲུག་གོ། རླུང་ལས་གྱུར་པའི་གཅིན་སྙི་བའི་ནད་ཀྱི་མིང་ནི། མར་ཁུ་
དང་འདྲ་བ་ཞེས་བྱ་བ་དང་། སྦྲང་རྩི་འདྲ་བ་དང་། གླང་པོ་ཆེའི་གཅིན་འདྲ་བ་དང་། ཞག་འདྲ་བ་ཞེས་བྱ་བ་དང་རྣམ་
པ་བཞིའོ། གཅིན་སྙི་བའི་ནད་འདི་དག་ཐམས་ཅད་ཀྱི་མཚན་མ་ནི། སོ་སོའི་མིང་དུ་སྨོས་པའི་དོན་བཞིན་དུ་ལྟའོ། དེ་
ལ་བད་ཀན་ལས་གྱུར་པ་རྣམས་ནི་གསོ་སླ་བར་བཤད་དོ། རླུང་ལས་གྱུར་པ་རྣམས་ནི།